Folketing
2010-05-18

april i år ikke konkret nævnte den største trussel, de vestlige demokratier er udsat for, nemlig truslen fra islamistisk fundamentalisme over alt i Europa, og dette på trods af at han endog har udtrykt bekymring for ytringsfriheden i forhold til både tegneren Kurt Westergaard og svenskeren Lars Vilst. Begge har jo for nylig været udsat for uacceptable overfald fra den nævnte kulturkreds' rabiate elementer. Den demografiske ændring, som Europa står over for med en større og større skare af tilflyttende mennesker, der ikke deler vores fælles demokratiske værdier, er for mig at se den største udfordring, vi står over for i vor tid. Denne trussel nævnte Thorbjørn Jagland ikke, selv om varetagelsen af menneskerettigheder i hans tale havde stor opmærksomhed. Netop den øgede andel af folk i Europa, der ikke deler vores værdigrundlag eller vores syn på, hvad et godt samfund er og fredeligt skal bestå af, kunne nemt og med stor berettigelse have været flettet ind i hans tale.